Poliisi Ruotsin ex-ministerin kännisekoilusta: "Päätin aloittaa tutkinnan luettuani aamun sanomalehdet" | Uusi Suomi
Poliisi Ruotsin ex-ministerin kännisekoilusta: "Päätin aloittaa tutkinnan luettuani aamun sanomalehdet"
Ruotsin poliisi aloittaa esitutkinnan maan entisen valtiovarainministerin Anders Borgin käytöksestä viikko sitten Tukholman saaristossa pidetyissä juhlissa. Poliisin mukaan nimetön henkilö on tehnyt Borgista ilmoituksen.
–Päätin aloittaa tutkinnan luettuani aamun sanomalehdet. Pidän mahdollisena, että Borg on syyllistynyt rikokseen, tukholmalaisen Norrmalmin poliisiaseman päällikkö Kristoffer Samsing kertoo Aftonbladetille.
Samsingin mukaan mahdollisia rikosnimikkeitä saattavat olla seksuaalinen häirintä, laiton uhkaus ja solvaus.
Ruotsalaislehtien mukaan Borg esitteli juhlissa sukuelintään sekä herjasi ja uhkaili ihmisiä. Borg pyysi perjantaina Facebook-sivuillaan julkisesti anteeksi käytöstään. Hän myöntää juoneensa liikaa ja saaneensa tämän johdosta muistikatkoksen.
Anders Borg, Kristoffer Samsing
ulkomaat, Yhteiskunta, Politiikka, esitutkinta